Evelio Díaz Cía

**Evelio Díaz Cía** (1902 –1984) var en cubansk katolsk geistlig og erkebiskop av *San Cristóbal de la Habana* – det vil si Havanna.

## Bakgrunn
Hans foreldre var læreren Arturo Díaz y Díaz, hjemmehørende i Los Palacios, og hans hustru Francisca Cía y López, hjemmehørende i San Cristóbal. 
### Prest
Etter forberedelser ved bispedømmeseminaret mottok Evelio Díaz Cía prestvilelsens sakrament den 12. september 1926 i Havanna. Etter forskjellige sjelesørgeriske posteringer ble han utnevnt til professor i kirkehistorie, sosiologi og katolsk sosiallære ved seminaret *San Carlos og San Ambrosio* den 10. september 1936.
### Biskop av Pinar del Río
Den 26. desember 1941 utnevnte pave Pius XII ham til biskop av Pinar del Río. Han ble ordinert til biskop den 1. mars 1942 i katedralen i Pinar del Río av erkebiskop George Joseph Caruana, apostolisk nuntius til Cuba; medkonsekratorer var Enrique Pérez Serantes, biskop av Camagüey, og Alberto Martín Villaverde, biskop av Matanzas. 

I 1958 skrev han en bønn om fred som var veldig godt kjent på Cuba – «Oración por la Paz».

### Hjelpebiskop i Havanna
Evelio Díaz Cía ble overført til titulærbispedømmet *Lamdia* den 21. mars 1959 og utnevnt til hjelpebiskop i erkebispedømmet Havanna. Samme dag ble han utnevnt til apostolisk administrator av Pinar del Rio, som han ble til 16. januar 1960, da biskop Manuel Rodríguez Rozas ble valgt til biskop i det bispedømmet. 
### Koadjutorbiskop av Havanna
Den 14. november 1959 ble Evelio Díaz Cía opphøyet til titulærerkebiskop av *Petra in Palestina* og samtidig utnevnt til coadjutor–erkebiskop med arverett til Manuel kardinal Arteaga Betancourt, erkebiskop av Havamna.

Ved Grisebukta–invasjonen ble i 1961 erkebiskop Díaz Cía arrestert og holdt fengslet i flere dager.

### Erkebiskop i Havanna
Den 21. mars 1963 ble han erkebiskop av Havanna ved kardinal Manuel Arteaga y Betancourts død. Han ble presset til å undertegne felleskommunikéet fra det cubanske episkopat den 10. april 1969, som ba om opphevelse av den økonomiske blokaden som ble pålagt av USA mot Cuba. 

Han trakk seg som erkebiskop av Havanna den 26. januar 1970. Biskop Francisco Ricardo Oves Fernández ble hans etterfølger. 

Han døde den 21. juli 1984 i Havanna. Begravelsesmessen fant sted i katedralen i Havanna og han ble gravlagt på *Colon*–kirkegården. I begravelsesprosesjonen deltok den apostoliske nuntius til Cuba, msgr. Giulio Einaudi, og medlemmer av Conferencia Episcopal Cubana.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1887
* Kardinal Antonio Vico (1847–1829) *1898
* Erkebiskop George Joseph (Jorge José) Caruana (født 1876–1947) *1921
* Erkebiskop *Evelio Díaz Cía* (1902–1984) *1942

## Referanser